CELEX: 62012CN0418
Language: sk
Date: 2012-09-14 00:00:00
Title: Vec C-418/12 P: Odvolanie podané 14. septembra 2012 : TME SpA — Termomeccanica Ecologia proti uzneseniu Všeobecného súdu (tretia komora) zo 4. júla 2012 vo veci T-329/11, TME SpA — Termomeccanica Ecologia/Európska komisia

1.12.2012   
            
            
               SK
            
            
               Úradný vestník Európskej únie
            
            
               C 373/3
            
         Odvolanie podané 14. septembra 2012: TME SpA — Termomeccanica Ecologia proti uzneseniu Všeobecného súdu (tretia komora) zo 4. júla 2012 vo veci T-329/11, TME SpA — Termomeccanica Ecologia/Európska komisia
   (Vec C-418/12 P)
   2012/C 373/03
   Jazyk konania: taliančina
   
      Účastníci konania
   
   
      Odvolateľka: TME SpA — Termomeccanica Ecologia (v zastúpení: C. Malinconico, S. Fidanzia a A. Gigliola, advokáti)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               zrušiť uznesenie vyhlásené Všeobecným súdom 4. júla 2012 vo veci T-329/11, oznámené 9. júla 2012, z dôvodov uvedených v odôvodnení tohto návrhu a v dôsledku toho:
            
         
               —
            
            
               zrušiť rozhodnutie Európskej komisie z 20. apríla 2011, ktorým bola vylúčená nevyhnutnosť začatia konania o nesplnenie povinnosti členským štátom voči Rumunsku pre porušenie zásad a smernice Spoločenstva v oblasti verejného obstarávania, ako aj pravidiel „Praktického sprievodcu postupmi zadávania zákaziek financovaných zo všeobecného rozpočtu Európskych spoločenstiev v rámci vonkajších akcií“,
            
         
               —
            
            
               zaviazať Európsku komisiu, aby sumou 18 955 106 eur alebo spravodlivo stanovenou vyššou alebo nižšou sumou nahradila ujmu utrpenú spoločnosťou TME z dôvodu porušenia práva Spoločenstva Európskou komisiou,
            
         
               —
            
            
               subsidiárne zaviazať Európsku komisiu na náhradu ujmy utrpenej spoločnosťou TME, ktorá vyplýva zo straty príležitosti, a to vo výške 3 791 021 eur alebo v spravodlivo stanovenej vyššej alebo nižšej sume,
            
         
               —
            
            
               subsidiárnejšie zaviazať Európsku komisiu na náhradu ujmy vyplývajúcej z omeškania Komisie pri výkone jej funkcií zodpovedajúcej celkovej sume súdnych trov, ktoré vznikli TME, vo výške 73 044,32 eura alebo spravodlivo stanovenej vyššej alebo nižšej sume,
            
         
               —
            
            
               zaviazať Európsku komisiu na náhradu trov konania.
            
         
      Odvolacie dôvody a hlavné tvrdenia
   
   Komisia je povinná na základe bodu 2.4.12 praktickej príručky a časti 1 ustanovenia 37 súťažných podkladov vydať odôvodnené stanovisko („opinion“) ku konaniu, proti ktorému namieta TME. Túto povinnosť si nesplnila.
   Navyše sa Komisia dopustila nesprávneho posúdenia, keď nezasiahla, aby napravila zjavné porušenia práva Spoločenstva a žiadala o vrátenie finančných prostriedkov poskytnutých Rumunsku v súvislosti so sporným verejným obstarávaním potom, ako TME 10. decembra 2008 podala svoju sťažnosť.